text: तेलंगाना कांग्रेस के नेताओं ने कहा था कि गांधी राज्य में अपने दौरे के समय विश्वविद्यालय के छात्रों को संबोधित करेंगे। तेलंगाना प्रदेश कांग्रेस समिति के अध्यक्ष एन उत्तम कुमार रेड्डी से जब विश्वविद्यालय में इस प्रस्तावित बैठक के बारे में पूछा गया तो उन्होंने कहा कि विश्वविद्यालय के छात्रों ने गांधी को आमंत्रित किया है। उन्होंने पहले कहा था कि छात्रों ने कुलपति और पुलिस से इसकी अनुमति मांगी है और इस पर विचार हो रहा है। रेड्डी ने आरोप लगाया था कि सत्तारूढ़ तेलंगाना राष्ट्र समिति (टीआरएस) के कुछ वरिष्ठ नेता नहीं चाहते हैं कि गांधी विश्वविद्यालय का दौरा करें। यह विश्वविद्यालय अलग तेलंगाना राज्य की मांग के लिए प्रदर्शनों का केंद्र हुआ करता था।